Stetson

Stetson er en amerikansk hattefabrikant. Stetson er mest kjent for å ha den originale cowboyhatten.

Selskapet ble grunnlagt av John B. Stetson i 1869, med base i Philadelphia. Årene før dette hadde grunnleggeren tilbragt i Colorado, der han utviklet selskapets distinkte hattetype. De første Stetsonhattene ble laget og solgt i 1865. Bedriften ble en rask suksess, og allerede i 1886 var Stetson verdens største hatteprodusent.

Stetson fikk flere kontrakter med offentlige etater i USA og Canada de første par tiårene av 1900-tallet, blant annet med Royal Canadian Mounted Police og med US Park Rangers. Dette bidro til at Stetsonhatter ble assosiert med «det ville vesten».

Eksterne lenker
 Nettsted (eng.)

Hatter
Industriselskaper fra USA
Selskaper etablert i 1869
1869 i USA